[size=3]Elite Nord Frederikshavn A/S har skrevet kontrakt med den rutinerede slovakiske back Stanislav Jasecko for resten af sæsonen.  [/size]

Den nye back, slovakken Stanislav Jasecko, er en kærkommen forstærkning i White Hawks-truppen. Han har spillet i stærke ligaer i flere lande og har op mod 900 kampe bag sig. Desuden har han været med til at hente VM-sølv hjem til Slovakiet i 2000. Den 39-årige spiller er netop blevet løsladt fra den italienske klub EV Bozen 84 og ankommer til Frederikshavn søndag. Og hvis alle praktiske detaljer og papirarbejdet falder på plads, kan han være klar til kamp mod Odense allerede på tirsdag. Elite Nord Frederikshavn A/S har kontrakt med backen for resten af sæsonen.